laion/Wikipedia-Exotic huggingface dataset:
פינטר

פינטר הוא שם משפחה ממוצא הונגרי. האם התכוונתם ל... אברהם פינטר – רב חרדי בריטי אדם פינטר – כדורגלן הונגרי הרולד פינטר – מחזאי, תסריטאי ובמאי תיאטרון יהודי בריטי שמעלקא פינטר – רב בריטי, מראשי היהדות החרדית בלונדון רוג'ר אלן פיינטר – אמן מוזיקה ומפיק בתחום הדת' רוק והרוק הגותי המוכר בשם הבמה רוז ויליאמס
פורת' (נהר)

נהר פורת' (באנגלית: River Forth; בגאלית סקוטית: Uisge For או Abhainn Dubh) הוא נהר בסקוטלנד. אורכו כ-47 קילומטרים והוא אחד הנהרות הגדולים בדרומה של סקוטלנד. הנהר נשפך ללשון הים של פורת'. לגדות הנהר מספר ערים וישובים, כשגדולה ביניהם היא העיר סטירלינג. מדיה וקבצים בנושא פורת' בוויקישיתוף פורת', באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של סקוטלנד ובנושא נהרות ונחלים. אתם מוזמנים לתרום לוויקיפדיה ולהרחיב אותו.
ספר ההתגלות היזידי

ספר ההתגלות (בכורדית: کتێبی جلوە; כִּתאב ג'לוה או כְתֵבֵ ג'ילווה) הוא אחד משני ספרי האמונה של הדת היזידית (השני הוא הספר השחור). שני הספרים כתובים בניב הקורמאנג'יי של כורדית. הספר מחולק לחמישה פרקים: טבעו של האל והדוקטרינה של הדת כל יכולתו של האל המשך כל יכולתו של האל והנהגת האל אזהרה נגד ה"אחרים", "החיצוניים" נושאי הרוע דברי הטפה לאמונה מרכיב מרכזי בספר הוא דברי אזהרה בפני כתבי קודש, הדגשה שהאל איננו זקוק להם ואזהרה שהם עלולים להיות מושחתים על ידי כוחות הרוע. לפי האמונה היזידית כולל הספר את דבריו של מלאכ טאוס (מלאך הטווס) כפי שנמסרו לאדם הראשון. הטקסט המקורי של הספר מצוי, לפי האמונה היזידית בכפר ביידן אולם חוקרים מודרניים תמימי דעים שהספר פורסם בכתב לראשונה בראשית המאה ה-20, לאחר שתוכנו הועבר במשך דורות בעל-פה ושמי שכתב אותו היו מלומדים שאינם בני הדת היזידית. טקסט מלא של הספר (באנגלית) טקסט הספר, מחולק לפרקים (באנגלית) ערך על היזידים ב"אנציקלופדיה אירניקה" (באנגלית)
אנדרטת גדוד רפואה 281

אנדרטת גדוד רפואה (גר"פ) 281 נמצאת במושב אלי-עד בדרום רמת הגולן. גר"פ 281 הוקם בפברואר 1973 כחלק מאגד תחזוקה 850 של אוגדה 146 בפיקודו של מוסה פלד. האוגדה ישבה בפיקוד המרכז, ושימשה כעתודה מטכלי"ת. ב-יולי 1973 מונה רס"ן ד"ר אשר פורת, בעל עיטור העוז מפעולת כראמה, לממלא מקום מפקד הגר"פ, לאחר שמפקדו הקבוע נסע להשתלמות בארצות הברית. בספטמבר 1973 הוא ערך אימון שלדי של הגדוד במחנה צאלים. עם פרוץ מלחמת יום הכיפורים, ב-6 באוקטובר 1973, כשהתברר מצבם הקשה של כוחות צה"ל ברמת הגולן, הוחלט להעלות את האוגדה לצפון. במשך ה-7 באוקטובר 1973 הייתה האוגדה בתהליך שינוע לצפון, ביחד עם כוחות הלוגיסטיקה שלה, שבמסגרתם פעל גר"פ 281. קרב הבלימה של האוגדה החל ב-8 באוקטובר 1973, ובתאריך זה החל הגר"פ לטפל בפצועים. הפלוגה הכירורגית נפרשה ליד צומת אל-על (כיום - צומת אלי-עד), ובמקום הוקם אוהל גדול לטיפול בפצועים בו הוגשה עזרה ראשונה ובוצעו ניתוחים דחופים. האוהלים היו מסומנים במגיני דוד אדומים. הסורים ידעו על סמך זה ועל פי תנועת המסוקים, כי במקום נמצא בית חולים שדה גדול. ב-10 באוקטובר 1973 הצליחו כוחות צה"ל להדוף את הכוחות הסורים מרמת הגולן. באותו יום הובאו לבית חולים שדה בצומת אל על פצועים רבים, ומסוק נחת לפנות אותם. הסורים פתחו בהפגזה על הצומת, שנמשכה כעשרים דקות. המסוק הצליח להמריא כשזגוגיתו מנופצת מפגיעת רסיס. בהפגזה נהרגו 18 חיילים ו-70 נפצעו. בין ההרוגים היו 10 מחיילי הגר"פ ובהם הרופא סגן ד"ר דן ילון, ואח חדר הניתוח, סגן יצחק דל, שהמשיכו לטפל בפצועים למרות ההפגזה. הם נהרגו מרסיסים שחדרו לאוהל חדר הניתוח. שניהם קבלו את צל"ש הרמטכ"ל לאחר מותם. האנדרטה נמצאת בתוך מושב אלי-עד. היא הוקמה ביוזמת אנשי הגר"פ בראשות מפקדו במלחמה, ד"ר אשר פורת, והיא מתוחזקת על ידי אנשי המושב. לשמותיהם של עשרת ההרוגים במלחמת יום הכיפורים נוספו שמות של שני חיילי הגדוד שנהרגו בלבנון. אשר (קרלוס) פורת: חלוק לבן כומתה שחורה; הוצאת הקיבוץ המאוחד, עמ' 319 - 324, 2011 מדיה וקבצים בנושא אנדרטת גדוד רפואה 281 בוויקישיתוף גלעד לנופלים מגדוד הרפואה, אליעד - תיאור האנדרטה באתר "יזכור" ספר זיכרון לזכרם של הרופאים שמצאו את מותם במערכות ישראל ובמדי צה"ל; הוצאת ההסתדרות הרפואית בישראל סניף תל אביב, עמ' 75, 2000
אורי אורון

אורי אורון (נולד ב-1967) הוא קצין צה"ל במילואים בדרגת תת-אלוף, המכהן כמנהל סוכנות החלל הישראלית. שירת בחיל האוויר כראש להק המודיעין וכמפקד בסיס חצור. אורון נולד וגדל בקיבוץ להב, בנם של נילי וחיים אורון. בשנת 1985 התגייס לחיל האוויר וסיים קורס טיס מס' 117 במגמת קרב. מילא מספר תפקידי פיקוד בחיל ובין היתר שימש כמפקד טייסת 102 (2003-2005), כמפקד טייסת 110 (2005-2007), ראש מחלקה בלהק האוויר (2007-2009) וכמפקד בסיס חצור (2009-2011). לאחר מכן קודם לדרגת תא"ל ושירת כראש חטיבה באגף המבצעים. אורון לחם במבצע צוק איתן והשתלם במכללה לביטחון לאומי. ב-2015 מונה לראש להק המודיעין. במהלך כהונתו ערך חיל האוויר תקיפות רבות של מטרות בשטח סוריה. מאז השחרור מצה"ל אורון בנה וניהל את התחום האופרטיבי בחברת הסטארט-אפ SparkBeyond המפתחת טכנולוגיה לפתרון בעיות בכלים של בינה מלאכותית (AI) וב-13 בספטמבר 2021 משרד המדע עדכן על מינויו לתפקיד מנהל סוכנות החלל הישראלית. אורון בוגר המכללה לפיקוד ומטה של חיל האוויר של ארצות הברית, בעל תואר ראשון מאוניברסיטת אובורן מאלבמה (1997) ובעל תואר שני במדיניות ביטחון לאומי מאוניברסיטת חיפה (2015). אורי אורון נשוי לגלית ואב לבן ושלוש בנות. אורי אורון, ברשת החברתית LinkedIn איתם אלמדון, ‏היד המכוונת, באתר חיל האוויר הישראלי תת-אלוף א', הצלקת מ-1973 עדיין בגופי, באתר ynet, 29 בספטמבר 2017 עמוס הראל, ראש להק המודיעין בחיל האוויר ל"הארץ": בגלל הנוכחות הרוסית, אנו נדרשים להיות מאוד מדויקים, באתר הארץ, 21 בספטמבר 2018 50 שנה ומה השתנה: מודיעין לאפקטיביות אווירית, בין הקטבים ‏12, יוני 2017, עמ' 129–142 עידו קינן, צה"ל חושף: זהו מפקד בסיס חיל האוויר חצור, באתר הארץ, 21 במאי 2010. אור הלר, מוכנים לכל מצב: תירגול החירום בבסיס חצור, באתר nana10‏, 16 בספטמבר 2010. אורי אורון נבחר למנהל סוכנות החלל הישראלית, אתר סוכנות החלל הישראלית גידי וייץ, חיים אורון גידל שבט של לוחמים, אבל לימד אותם לא לוותר על השלום. ראיון, באתר הארץ, 14 באוגוסט 2014. אמיר אורן, איזנקוט הזדכה על איראן - ומכין את צה"ל למבצעים ממוקדים ומוחצים, באתר הארץ, 17 ביולי 2015. לילך שובל, אלוף הרצי הלוי נכנס לתפקיד ראש אמ"ן, באתר ישראל היום, 23 בספטמבר 2014. תא"ל (מיל') אורי אורון נבחר למנהל סוכנות החלל הישראלית הודעת משרד המדע מתאריך 13/09/2021
מלאכ טאוס

מָלֶאכּ טָאוּס (בכורדית: مەلیک تاووس או טאוס מאלכ וכן טוואסי מאלכ), מלאך הטווס, הוא הדמות המרכזית בדת היזידית ולפי אמונתם יסוד קדום בכל הדתות, יוצרו ושליטו האמיתי של העולם. עם זאת, טאוס מאלכ איננו האל העליון, אלא יצירו. האל הכול-יכול וחסר הדמות יצר את טאוס מאלכ כאוואטאר, דמות שדרכה יוכל להתבטא בעולם הפיזי ודרכה יוכל לברוא אותו ולהנהיגו. מלאכ טאוס נקרא "מלך העולם" ושותף לבריאה, ולפיכך, עקב השפעה נוצרית ומוסלמית, שמו נכרך עם השטן. תפיסתם של היזידים כעובדי השטן הובילה לרדיפתם על ידי נוצרים ומוסלמים. לפי האמונה היזידית, מייסד הדת, שייח' עדי אבן מסאפר הוא התגשמות של מלאכ טאוס. לפי מיתוס הבריאה היזידי בספר השחור, בראשית נבראה הפנינה הלבנה (היא העולם). לאחר מכן יצר האל מאורו את מלאכּ טאוס ושישה מלאכים עוזרים נוספים. לפי הדוקטרינה כל השבעה הם חלק מן האל ולא נפרדים ממנו (השתברויות של אור האל, כמו שצבעי קשת בענן הם השתברות אור). מאלכ טאוס מזוהה עם הצבע הכחול ובו-בזמן הוא גם מקורם של כל שאר הצבעים/המלאכים. המלאכים נוצרו לפי ימות השבוע, כאשר מאלכ טאוס נוצר ביום ראשון. על מנת ליצור ולהפרות את העולם, שתלו מאלכ טאוס והמלאכים צמחייה בפנינה שהפכה לארץ. כאשר ירד מאלכ טאוס לארץ בגוף פיזי הפכה הקשת בענן לציפור ענקית ומרובת-צבעים: טווס. מלאכ טאוס והמלאכים יצרו אז מאבק ו חול ואדמה את גופו של אדם. אז טאוס מאלכ נפח באדם נשמת רוח חיים ולימד את האדם להתפלל לשמש, המייצגת את האל העליון. הדברים שלימד מאלכ טאוס את אדם הראשון מרכיבים את ספר ההתגלות היזידי, שעבר במשך הדורות בעל-פה. מתוך ציות לאל, שציווה את המלאכים לא להשתחוות לשום ישות פרט אליו, לא השתחווה טאוס מלאכ לאדם, שעה שהמלאכים האחרים עשו זאת. בכך עמד מלאכ טאוס בניסיון. "המלאך שסירב להשתחוות", "מלך העולם", השותף לאל בבריאה, הפך מזוהה עם לוציפר, השטן באמונה הנוצרית – המלאך שהיה במעמד רם מכל שאר המלאכים, המרה את פי האל ונפל משמיים. שמו תורגם לערבית שיטאן (شيطان), המוזכר בקוראן כשמו של השטן, שם שהיזידים מנועים מלבטא כחלק מאמונתם. מלאכ טאוס נמנע מלהשתחוות לאדם, לפי רצון האל, אולם בקוראן השטן הוא זה שסירב להשתחוות לאדם. הטווס נחשב לציפור מרושעת, בעלת אינספור עיניים מוזרות ואנדרוגינוס (חסרת מין, או שילוב של זכר ונקבה). מקורו של הרוע, לפי היזידים, איננו במלאכ טאוס אלא בנפש האדם ועל האדם להתמודד עם הרוע שבתוכו. אולם, בעוד האל העליון מושלם לחלוטין ולא ידע מעולם רוע, מלאכ טאוס התמודד עם רוע וספק ולפיכך יכול להיות קשוב לתפילת האדם ולהדרכתו בנושא ההתמודדות עם הרוע. מדיה וקבצים בנושא מלאכ טאוס בוויקישיתוף מידע מאתר yeziditruth.org מלאך הטווס, עוד על מלאך הטווס מלאך הטווס בדתות אחרות Who Are the Yazidis, the Ancient, Persecuted Religious Minority Struggling to Survive in Iraq? ערך על היזידים ב"אנציקלופדיה אירניקה" (באנגלית)
הבורסה לניירות ערך בשאנגחאי

הבורסה לניירות ערך בשאנגחאי (באנגלית: The Shanghai Stock Exchange או SSE, בסינית: 上海证券交易所, פין-יין: Shànghǎi zhèngquàn jiāoyì suǒ) היא בורסה לניירות ערך הממוקמת בשאנגחאי, סין. היא אחת משתי בורסות הפועלות באופן עצמאי בסין, כאשר השנייה היא בורסת שנג'ן. היא אחת מהבורסות הגדולות בעולם (מקום 3 בהון כולל בסך של 7.62 טריליון דולר, נכון ליולי 2021). בניגוד לבורסת הונג-קונג, היא לא פתוחה באופן מלא למשקיעים זרים הודות לפיקוחים כלכליים הנעשים על ידי ממשלת סין. הבורסה כפופה לוועדה הסינית לרגולצית השקעות (CSRC). מדיה וקבצים בנושא הבורסה לניירות ערך בשאנגחאי בוויקישיתוף אתר האינטרנט הרשמי של הבורסה לניירות ערך בשאנגחאי (במנדרינית תקנית) ערך זה הוא קצרמר בנושא סין ובנושא כלכלה. אתם מוזמנים לתרום לוויקיפדיה ולהרחיב אותו.
הבורסה לניירות ערך בהונג קונג

הבורסה לניירות ערך בהונג קונג (באנגלית: The Hong Kong Stock Exchange, או SEKH\HKEx) היא בורסה לניירות ערך הממוקמת בהונג קונג, סין שהוקמה בשנת 1891. היא הבורסה השנייה בגודלה באסיה לאחר בורסת טוקיו. נכון לסוף 2013 היו בה 1615 חברות רשומות, מתוכן 776 חברות סיניות ו-737 מהונג קונג. מדיה וקבצים בנושא הבורסה לניירות ערך בהונג קונג בוויקישיתוף hkex.com.hk אתר האינטרנט הרשמי של הבורסה לניירות ערך בהונג קונג ערך זה הוא קצרמר בנושא סין ובנושא כלכלה. אתם מוזמנים לתרום לוויקיפדיה ולהרחיב אותו.
רובין לי

רובין לי (באנגלית: Robin Li, בסינית מפושטת: 李彦宏, פין-יין: Lǐ Yànhón; נולד ב-17 בנובמבר 1968) הוא מיליארדר ויזם אינטרנט סיני אשר התפרסם בעיקר עקב הקמת מנוע החיפוש הסיני BaiDu. לי למד ניהול מערכות מידע באוניברסיטת פקין (Peking University) ולמד לתואר שני באוניברסיטת באפלו (University at Buffalo). בשנת 2000 הו ייסד, יחד עם אֶריק שוּ (Eric Xu) את מנוע החיפוש Baidu. הוא מכהן כמנכ"ל החברה מאז 2004. החברה נרשמה ב-NASDAQ, באוגוסט 2005. מדיה וקבצים בנושא רובין לי בוויקישיתוף הפרופיל של רובין לי באתר פורבס ערך זה הוא קצרמר בנושא סינים ובנושא כלכלה. אתם מוזמנים לתרום לוויקיפדיה ולהרחיב אותו.
עדי אבן מסאפר

שייח' עדי אבן מֻסַאפִר אל-אוּמּי (בערבית: عدي بن مسافر الاموي; בכורדית: شێخ ئادی کوڕی موسافیری ئومەوی; נפטר ב-1162) היה מייסד הדת היזידית, צאצא של החליף מרואן הראשון מבית אומיה. נולד בשנות ה-70 של המאה ה-11 ליד בעלבכ שבלבנון המודרנית. לפי האמונה היזידית, הוא התגשמות של מלאכ טאוס – מלאך הטווס, הדמות הראשית באמונה היזידית. קברו בכפר לאלש בצפון עיראק מהווה מקום פולחן ועלייה לרגל עבור היזידים. חובה על כל יזידי לעלות פעם בחייו לקברו של שייח' עדי. את שנות נעוריו ובחרותו עשה שייח' עדי בבגדאד, שהייתה מרכז חכמה ותרבות. לאחר מכן התבודד כדרוויש סופי סגפן בהרי כורדיסטן מצפון למוסול. למרות נסיונותיו להבדל מהאוכלוסייה המקומית נודע כעושה ניסים, יועץ נבון ובעל כוחות ריפוי. שייח' עדי יצר מסדר סופי שנקרא על שמו, אל-עדוואיה ששילב אמונות מדתות שונות באזור והחל להטיף את תורתו בסביבה, בעיקר לעניים שבאו להיעזר בו ולהתייעץ עמו. לאחר מותו היה אחיינו, סאחר אבו אל-ברכאת, לראש המסדר הסופי ולמנהיג היזידים. מדיה וקבצים בנושא עדי אבן מסאפר בוויקישיתוף מידע מאתר yeziditruth.org שייח' עדי - חלק ראשון שייח' עדי - חלק שני שייח' עדי - חלק שלישי שייח' עדי - חלק רביעי שייח' עדי - חלק חמישי ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
פדרמן

האם התכוונתם ל... דייוויד פדרמן – כלכלן ויזם ישראלי ויין פדרמן – שחקן וקומיקאי אמריקאי יקותיאל פדרמן – מקים רשת מלונות דן. אביו של מיקי פדרמן מיקי פדרמן – איש עסקים ישראלי נועם פדרמן – פעיל ימין ישראלי
אייסף - הקרן הבינלאומית לחינוך

אייסף - הקרן הבינלאומית לחינוך היא ארגון חברתי ציוני וקרן מלגות פרטית מהוותיקות בישראל. הקרן נוסדה בשנת 1977 על ידי אדמונד ספרא, רעייתו לילי ספרא ונינה ווינר, ופועלת בשיתוף המוסדות האקדמיים ושותפים נוספים, במטרה לפתח מצוינות חברתית-אקדמית ולצמצם פערים חברתיים בישראל. שיטת הפעילות בארגון כוללת: ליווי אישי ותמיכה מהתואר הראשון ועד לפוסט דוקטורט תוכנית מנהיגות לפיתוח מודעות חברתית ליווי רגשי לסטודנטים שהם דור ראשון להשכלה גבוהה תוכנית פרויקטים להתנדבות ומעורבות חברתית בפריפריה ארגון בוגרים ליצירת נטוורקינג והשפעה חברתית ארגון הבוגרים של הקרן מונה, בשלהי העשור השני של המאה ה-21, אלפי חברים, ביניהם פרופ' משה אלקבץ המכהן כיו"ר הוועד המנהל של אייסף, פרופ' רוני גמזו, פרופ' יפעת ביטון, פרופ' יוסי יונה, פרופ' ניר קידר, פרופ' ניסים מזרחי, פרופ' מאיר בוזגלו, פרופ' עמי מויאל, ד"ר שמחה גתהון, איש העסקים אלי אלעזרא, פרופ' יהודה חדד, פרופ' אשר בשירי, ראש מועצת ירוחם לשעבר טל אוחנה, חברת הכנסת מירב בן ארי, חבר הכנסת אלי דלל ומהווה רשת חברתית ומקצועית. מדי שנה מעניקה אייסף מלגות למימון לימודי דוקטורט ופוסט דוקטורט במוסדות אקדמיים בעולם (בהן מלגת אייסף-פולברייט), במטרה לקדם את המחקר בישראל ולסייע לחוקרים מהפריפריה להשתלב באקדמיה בישראל. עד כה סיימו למעלה מ-1,000 בוגרי אייסף בחו"ל את לימודיהם באוניברסיטאות כגון הארוורד, ייל, קולומביה, שיקגו, MIT וסטנפורד. בשנת 2023 נבחרה נינה ווינר מייסדת שותפה ויו"ר הכבוד של הקרן להדליק משואה בטקס הדלקת המשואות בהר הרצל לרגל חגיגת שנת ה-75 למדינת ישראל על תרומתה לצמצום פערים בישראל בזכות הקרן שסייעה לאלפי בני ובנות הפריפריה להגשים את חלום האקדמיה. קרן אייסף חברה לעמותת מגדלור, המאגדת את בוגרי קורס חובלים של חיל הים להעצמתם למען החברה בישראל, וחברי מגדלור משמשים חונכים לסטודנטים ולבוגרים של אייסף, ומעניקים להם הדרכה בצומת משמעותי בחייהם. האות למצוינות ותרומה לחברה הישראלית ע"ש אדמונד י. ספרא מיועד לנבחרים מקרב בוגרי קרן אייסף, והוענק על ידי הקרן לראשונה ב-2010. האות מוענק לזכרו של אדמונד י. ספרא, ממייסדי קרן אייסף. קרן ספרא היא השותף המרכזי של קרן אייסף מזה עשרות שנים. האות מוענק החל משנת 2013 על תרומה יוצאת דופן לצמצום פערים חברתיים וסיוע לאוכלוסיות מוחלשות בישראל. מקבלי האות: 2012/13: פרופ' אמנון רובינשטיין, ח"כ משה כחלון 2013/14: אבי נאור 2014/15: פרופ' יפעת ביטון 2015/16: ארז ביטון 2016/17: יהודה זיסאפל 2017/18: דניאל בן סימון 2019/19: פרופ' מרסל מחלוף 2022/23: יודי יובל רקנאטי, פרופ' ורד פדלר-קראווני, יפה נוסבאום 2023/24: אלי אלעזרא (איש עסקים), מרגלית ברכה אלעזרא מדיה וקבצים בנושא אייסף - הקרן הבינלאומית לחינוך בוויקישיתוף אתר האינטרנט הרשמי של אייסף - הקרן הבינלאומית לחינוך בישראל אתר האינטרנט הרשמי של אייסף - הקרן הבינלאומית לחינוך בארצות הברית אייסף - הקרן הבינלאומית לחינוך, ברשת החברתית פייסבוק אייסף - הקרן הבינלאומית לחינוך, סרטונים בערוץ היוטיוב קרן Edmond J. Safra Philanthropic Foundation ארגון הבוגרים, באתר קרן אייסף (ארכיון) מלגת פולברייט - אייסף לחוקר בתר-דוקטורט, באתר פולברייט ישראל נינה אבידר, מייסדת ויו"ר הכבוד של קרן אייסף, תשיא משואה ביום העצמאות, באתר ynet, 16 באפריל 2023 פרויקט מגדלור באתר קרן אייסף, פסח 2019 רשימת זוכי האות, באתר קרן אייסף
מרבה בולוגור

מרבה בולוגור (בטורקית: Merve Boluğur; נולדה ב-16 בספטמבר 1987, באיסטנבול) היא שחקנית טורקייה. היא ידועה בעיקר בשל השתתפותה בסדרה "Acemi Cadı". ב-2013, החלה בולגור לגלם את דמותה של נורבאנו סולטאן בסדרה ההיסטורית "הסולטאן". שיחקה גם בסדרה "קוזיי גוניי" בתור זיינפ. 2006: Acemi Cadı 2006: Keloğlan Kara Prens'e Karşı 2007: Gomeda 2007: Aşk Yeniden 2008: Hoşçakal Güzin  2009: Kül ve Ateş  2010: Küçük Sırlar  2011-2013: קוזיי גוניי  2013-2014: הסולטאן מדיה וקבצים בנושא מרבה בולוגור בוויקישיתוף מרבה בולוגור, ברשת החברתית אינסטגרם מרבה בולוגור, במסד הנתונים הקולנועיים IMDb (באנגלית) מרבה בולוגור, במסד הנתונים הקולנועיים KinoPoisk (ברוסית)
אראס בולוט אינמלי

אראס בולוט אינמלי (בטורקית: Aras Bulut İynemli; נולד ב-25 באוגוסט 1990) הוא שחקן טורקי. ידוע בשל תפקידו בתור שחזאדה באיזיט בסדרה "הסולטאן" ובזכות תפקידו בתור יאמאץ' בסדרה "הבור". אינמלי נולד באיסטנבול, טורקיה. יש לו אח גדול, השחקן אורקון אינמלי ואחות גדולה, מנחה הטלוויזיה והזמרת ישים אינמלי. דודו של אינמלי הוא השחקן ג'נגיז דאנר, בת דודתו היא השחקנית מיראי דאנר ואח של סבו (דוד רבא שלו) הוא השחקן והבמאי אילהאן דאנר. אחרי סיום לימודיו בתיכון, החל אראס ללמוד לתואר ראשון בהנדסת אווירונאוטיקה באוניברסיטה הטכנית של איסטנבול. בשנת 2017 התחיל לדגמן לחברה "Defacto". באותה שנה החל לככב בסדרת הטלוויזיה הטורקית "הבור" בתפקיד של יאמץ'. שיחק בסרט ״נס בתא מספר 7״ כדמות הראשית. מדיה וקבצים בנושא אראס בולוט אינמלי בוויקישיתוף אראס בולוט אינמלי, ברשת החברתית אקס (טוויטר) אראס בולוט אינמלי, ברשת החברתית אינסטגרם אראס בולוט אינמלי, במסד הנתונים הקולנועיים IMDb (באנגלית) אראס בולוט אינמלי, באתר Rotten Tomatoes (באנגלית) אראס בולוט אינמלי, במסד הנתונים הקולנועיים KinoPoisk (ברוסית) ערך זה הוא קצרמר בנושא שחקנים ובנושא טורקים. אתם מוזמנים לתרום לוויקיפדיה ולהרחיב אותו.
מארק ברשיאנו

מארק ברשיאנו (באנגלית: Mark Bresciano; נולד ב-11 בפברואר 1980 במלבורן שבאוסטרליה) הוא כדורגלן עבר אוסטרלי ששיחק בעמדת הקשר ההתקפי. ברשיאנו ייצג את בנבחרת אוסטרליה בכל נבחרות הנוער, כולל גביע העולם בכדורגל עד גיל 20 בשנת 1999 ובנוסף באולימפיאדת סידני 2000. את הנבחרת הבוגרת של אוסטרליה ייצג במונדיאל 2006, 2010 ו-2014. מאז גיל 19 הוא שיחק כדורגל מקצועי באיטליה עם אמפולי, פארמה, פלרמו ולאציו לפני שעבר לשחק באיחוד האמירויות הערביות. ברשיאנו החל לשחק כדורגל מקצועי בבולין ליונס מהליגה המחוזית של ויקטוריה בשנת 1995 בגיל 15, הוא לא הרבה לשחק ולרוב ישב בספסל. בשנת 1997, ברשיאנו חתם בקארלטון, אך נאלץ לחכות עד המחזור ה-17 כדי לערוך את הופעת הבכורה שלו. מאז הוא שיחק כל משחק עד לסיום העונה. בשנת 1999, ברשיאנו יצא לשחק באירופה וחתם בקבוצה האיטלקית אמפולי שבעונה הקודמת ירדה לסרייה ב'. בשנתו השלישית של ברשיאנו במועדון, הוא כבש 10 שערים ועזר לקבוצתו לעלות לסרייה א'. בקיץ 2002, ברשיאנו הצטרף לפארמה תמורת סכום של 7 מיליון €. בזמנו, סכום שיא עבור שחקן אוסטרלי. בעונתו השנייה במועדון, בעונת 2003-04, הוא כבש שמונה שערים ב-33 הופעות, כמעט פי שניים ממה שהציב לעצמו בתחילת העונה ויותר מכל קשר אחר בסרייה א', בסוף עונה זו סיימה פארמה במקום החמישי. בעונת 2005-06, ברשיאנו שיחק ברוב המשחקים והיווה תפקיד משמעותי בקבוצה. זמן קצר לאחר מונדיאל 2006, ברשיאנו הוחתם על ידי פלרמו ל-4 עונות והפך לשחקן הרכב ראשון בקבוצה. בתום הקריירה שלו בפאלרמו, מאזנו בקבוצה עמד על 12 שערים ב-107 הופעות. ב-3 ביולי 2010, פורסם שברשיאנו חתם בלאציו על חוזה לשנתיים. ב-27 באוקטובר 2010 הוא כבש את שערו הראשון במועדון בסיבוב השלישי במסגרת הגביע האיטלקי נגד פורטוגרוארו מהסרייה ב'. ב-9 באוגוסט 2011, פורסם שברשיאנו חתם בא-נסר מליגת העל של איחוד האמירויות הערביות. לאחר עונה אחת במועדון, ב-6 באוגוסט 2012, חתם ברשיאנו באל-גארפה מליגת העל הקטרית על חוזה לשלוש שנים שם סיים את הקריירה שלו כשחקן פעיל. אוסטרליה אליפות אוקיאניה עד גיל 20 (1): 1998 גביע אוקיאניה לאומות (1): 2004 גביע אסיה בכדורגל (1): 2015 מדיה וקבצים בנושא מארק ברשיאנו בוויקישיתוף מארק ברשיאנו, ברשת החברתית אינסטגרם מארק ברשיאנו, באתר Transfermarkt מארק ברשיאנו, באתר Soccerway מארק ברשיאנו, באתר WorldFootball.net מארק ברשיאנו, באתר National Football Teams מארק ברשיאנו, באתר FootballDatabase.eu
סוחוי Su-24

סוחוי Su-24 (ברוסית: Су-24, קוד דיווח נאט"ו: פנסר, באנגלית: "Fencer") הוא מטוס תקיפה על-קולי לכל מזג אוויר, שפותח בברית המועצות על ידי משרד המהנדסים סוחוי. למטוס כנף בעלת משיכה משתנה, והיה לראשון המטוסים הסובייטיים הכולל מערכות ניווט ותקיפה דיגיטליות. לאחר פיתוחו של הסוחוי-7 בשנת 1961 דרש חיל האוויר הסובייטי פיתוחו של מטוס שיהיה מסוגל לפעול בכל מזג אוויר, תוך תקיפת יעדים מדויקת. בדיקות ראשוניות הראו כי מבנה הסוחוי-7 אינו גדול דיו כדי להכיל את כל האוויוניקה הנדרשת לעמוד במטלה, ובשל כך החלו בתכנון מחודש של מערכת האוויוניקה. במשך הזמן הוסיף הצבא הסובייטי דרישות נוספות: המראה ונחיתה קצרים ויכולת טיסה במהירות על-קולית בגבהים נמוכים. הדגם הראשון הוטס לראשונה ב-2 ביולי 1967, בידי ולדימיר איליושין. המטוס נכנס לשירות באופן רשמי ב-4 בפברואר 1975. ב-23 בספטמבר 2014 יירט מערך ההגנה האווירית של ישראל מטוס סוחוי Su-24 של חיל האוויר הסורי שחדר לשטח ישראל באזור רמת הגולן, באמצעות טיל MIM-104 פטריוט. הייתה זו הפלת מטוס אויב הראשונה בעולם באמצעות טיל פטריוט. ב-24 בנובמבר 2015 הפיל חיל האוויר הטורקי מטוס סוחוי Su-24 רוסי שחדר לשטח טורקיה. אחד הטייסים שהפליט נהרג מאש המורדים, וגופתו נשבתה. הטייס השני חולץ בפעולת קומנדו רוסית וסורית. ב-24 ביולי 2018 חדר מטוס סוחוי Su-24 של חיל האוויר הסורי למרחב האווירי של ישראל באזור רמת הגולן והופל על ידי זוג טילי MIM-104 פטריוט ששיגר צה"ל. המטוס נפל בשטח סורי באזור הדרומי של הגבול ברמת הגולן. במשך השנים עברו מטוסים רבים שיפורים שונים: הותקנה מערכת הניווט "GLONASS" (המקבילה הרוסית ל-GPS), ומערכת תצוגה עילית בתא הטייס, וכמו כן המטוס הותאם לשיגור טילי וימפל R-73. רוסיה רוסיה איראן איראן סוריה סוריה אוקראינה אוקראינה סודאן סודאן קזחסטן קזחסטן אלג'יריה אלג'יריה עיראק עיראק אנגולה אנגולה אזרבייג'ן אזרבייג'ן לוב לוב בלארוס בלארוס אוזבקיסטן אוזבקיסטן סוחוי Su-34 F-111 טורנדו מדיה וקבצים בנושא סוחוי Su-24 בוויקישיתוף Su-24 באתר חברת סוחוי ניצן סדן, המטוס הכי מסוכן של סוריה ואיראן, באתר כלכליסט, 3 בינואר 2020 סוללת פטריוט יירטה מטוס קרב סורי שחדר לישראל, נענע10, 23 בספטמבר 2014. מטוס קרב סורי חדר לישראל ויורט, Mako, ‏24 ביולי 2018.
מחוזות ג'ורג'יה

במדינת ג'ורג'יה שבארצות הברית ישנם 159 מחוזות. הגדול שבמחוזות ג'ורג'יה הוא מחוז וייר (2,339 קמ"ר), הקטן שבהם הוא מחוז קלארק (313 קמ"ר), והמאוכלס שבהם הוא מחוז פולטון (כ-977,773 תושבים נכון לשנת 2010). עיר הבירה, אטלנטה, נמצאת במחוז פולטון. מדיה וקבצים בנושא מחוזות ג'ורג'יה בוויקישיתוף
בית הקברות ההודי בתלפיות

בית הקברות הצבאי ההודי בשכונת תלפיות הוא בית קברות צבאי בריטי הנמצא בצומת הרחובות קורא הדורות וקלוזנר בשכונת תלפיות בירושלים. במקום קבורים 79 חיילים הודים. ראשיתו של השימוש במקום זה היה בשנת 1918, כאשר הצבא הבריטי הפקיע את הקרקע מידי בנק אפ"ק וקבר במקום, בקבר אחים, 290 חיילים טורקיים, שהיו שבויי מלחמה שמתו בשבי הבריטי. זמן קצר לאחר מכן החליטו הבריטים להשתמש במקום לקבורת חיילים לא-נוצרים שלחמו בשורותיהם: 31 מוסלמים סיקים ו-47 הינדים, שלהם הוקדשו הכיתובים שעל האנדרטה (חייל נוסף שנקבר במקום לא זוהה). בית הקברות מורכב מחלקת דשא גדולה, ובמרכזה אנדרטת אבן המציינת באנגלית כי המקום משמש כבית קברות בריטי, וכוללת גם פסוק כתוב ערבית מהקוראן וכן משפט כתוב סנסקריט. המקום מוקף בגדר סורגים גבוהה. בתחילת תקופת המנדט בא ועד השכונה בדין ודברים עם הבריטים בדבר שימוש הקרקע, שהיה שייך בפועל לשכונת תלפיות. בסופו של דבר הוסכם על הצדדים כי בית הקברות יישאר בייעודו זה, בתנאי שכל הכיתובים בו יופיעו גם בעברית. על הצד האחורי של אחת המצבות נכתב בעברית: "מגרש בית קברות זה הוא מתנה חינם מתושבי תלפיות". מירון בנבנישתי, עיר מנוחות - בתי העלמין של ירושלים, כתר, 1990, עמ' 44 מדיה וקבצים בנושא בית הקברות ההודי בתלפיות בוויקישיתוף בית הקברות ההודי בירושלים, באתר ועדת חבר העמים לקברי מלחמה בית הקברות ההודי בתלפיות, באתר "אהבת ירושלים" ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
לוקה טוני

לוקה טוני (באיטלקית: Luca Toni; נולד ב-26 במאי 1977) הוא כדורגלן עבר איטלקי ששיחק בעמדת החלוץ במספר קבוצות בסרייה א' ובבונדסליגה. טוני החל את הקריירה המקצועית שלו בקבוצת הכדורגל מודנה מהליגה האיטלקית השלישית בעונת 1994/1995. בעונה זו הבקיע שני שערים בשבעת המשחקים בהם שיחק. בעונתו הבאה במודנה הוא כבש חמישה שערים ב-25 הופעות, והקבוצה נאבקה על העלייה לליגה השנייה. בקבוצת לציאלה מהליגה השלישית הבקיע טוני 15 שערים, ובכך עורר עניין בקבוצת טרוויזו. טוני עבר לטרוויזיו מהסרייה ב' בעונת 1999/2000, והבקיע 15 שערים ב-35 משחקים. הצלחתו סללה את דרכו להחתמתו בקבוצת הכדורגל ויצ'נצה מהסרייה א', ולאחר מכן בקבוצת הכדורגל ברשה, שם שיחק למשך שתי עונות יחד עם רוברטו באג'ו. בעונת 2003/2004 הצטרף טוני לקבוצת הכדורגל פלרמו ועזר לקבוצה לזכות באליפות הסרייה ב' ולעלות ליגה, כשהבקיע 30 שערים בעונתו הראשונה וזכה בתואר מלך השערים של הליגה במשותף עם כריסטיאן לוקרלי. בעונה שלאחר מכן כבש טוני 20 שערים ב-35 משחקים ועזר לקבוצתו להשיג מקום בגביע אופ"א. בזכות יכולתו המרשימה בפאלרמו, טוני זכה להופעה ראשונה בנבחרת הלאומית, וביולי 2005 חתם טוני בפיורנטינה תמורת 10 מיליון אירו. ב-7 בספטמבר 2005 הפך לשחקן פיורנטינה הראשון אשר הבקיע שלושער במשחק של הנבחרת האיטלקית, במוקדמות מונדיאל 2006. בעונת 2005/2006 כבש לוקה טוני 31 שערים, שהקנו לו את תואר מלך השערים באירופה כולה - נעל הזהב האירופית. בכך היה טוני לשחקן הראשון מאז שנת 1958 שכבש מעל 30 שערים בעונה אחת בסרייה א'. בשנת 2007 עזב טוני את פיורנטינה לבאיירן מינכן הגרמנית תמורת 11 מיליון אירו. במינכן שימש טוני כחלוץ העיקרי של הקבוצה, ועזר לקבוצה לזכות באליפות הבונדסליגה ובגביע הגרמני, עם 24 שערים בליגה. ב-31 בדצמבר 2009, לאחר שהסתכסך עם לואי ואן חאל, מאמן באיירן מינכן, הושאל טוני לרומא עד סוף העונה. בעונת 2010/2011 עבר לגנואה, אך בחלון ההעברות בחודש ינואר 2011 עזב את הקבוצה וחתם על חוזה לעונה וחצי ביובנטוס. בשנת 2012 חתם טוני בקבוצת א-נסר מליגת העל של איחוד האמירויות הערביות. ביולי 2013 חתם בהלאס ורונה מהליגה האיטלקית. ב-6 בדצמבר 2015 הודיע על פרישה בסיום העונה. במשחקו האחרון בהלאס ורונה הבקיע טוני נגד יובנטוס שער בפנדל אשר העניק לקבוצתו ניצחון. מדיה וקבצים בנושא לוקה טוני בוויקישיתוף אתר האינטרנט הרשמי של לוקה טוני לוקה טוני, ברשת החברתית אקס (טוויטר) לוקה טוני, באתר Transfermarkt לוקה טוני, באתר Fussballdaten.de (בגרמנית) לוקה טוני, באתר Soccerway לוקה טוני, באתר WorldFootball.net לוקה טוני, באתר National Football Teams לוקה טוני, באתר FootballDatabase.eu פרופיל המאמן, באתר Transfermarkt